Emberek (Csillagok háborúja)

A George Lucas által kitalált Csillagok háborúja univerzumban az ember a legnagyobb számban előforduló faj a Galaxisban, akik több millió bolygót gyarmatosítottak.

Emberek 
Az emberek voltak az elsők, akik feltalálták a hiperhajtóművet a Korélia bolygón (ha nem számítjuk a jóval korábbi rakatákat). Ekkor az emberek már jelen voltak több bolygórendszeren is a galaxisban.

A Csillagok háborúja emberek többnyire azonosak a Földön lakó emberi fajjal. A mitológiában a faj eredete nem ismert, legtöbben azonban feltételezik, hogy az első emberek a Coruscant bolygón jelentek meg, a galaktikus kormányzat központjában, de ez a feltevés még nem volt teljesen bizonyítva.

Valószínűbbnek bizonyul az, hogy inkább az Alderaan bolygóról származnak, ugyanis itt említik őket a legrégebben. 

A legtöbb ember olyan bolygókon él, ahol ők vannak többségben, de előfordul, hogy űrlényekkel is együtt élnek.

Nagyrészt emberi bolygók  a Naboo, a Korélia, a Mandalore, az Alderaan, a Vanqor és a Dantuin is.

Néhány fontosabb emberi karakter: Anakin és Luke Skywalker, Leia Organa, Padmé Amidala, Obi-Wan Kenobi, Han Solo és Lando Calrissian.

Emberekhez közel álló fajok

Több faj hasonló az emberekhez, mert sok fizikai tulajdonságokban egyeznek. Ezek állítólag az emberekből fejlődtek ki egy másik fejlődési vonalon.

Twi'lek 

A Twi'lek faj a Ryloth bolygón őshonos humanoid faj. A testfelépítésük megegyezik az emberével azzal a kivétellel, hogy a fejük végén 2, ritkán 4 nyúlvány helyezkedik el amit lekkunak hívnak. Bőrük pigmentált, előfordulnak kék, sárga, zöld, lila, fehér és piros színben. A nőknek fül helyett két dudor nő, de ugyanúgy funkcionálnak,  akár a fül. Képesek szaporodni az emberekkel, a hibrideknél általában az ő génjeik dominálnak.

Ismertebb tagok: Aayla Secura, Hera Syndulla

Sith 

A sith faj egy  különleges eset, mivel ők eredetileg egy nem emberi faj voltak. Genetikailag keresztezték őket a sötét jedik egy csoportjával, amelyek a bolygójukra menekültek. Így lett vörös színű bőrük és csápszerű 'szakálluk'. Mivel kapcsolatban voltak azokkal, akik az Erő sötét oldalán álltak, a 'sith' szót használták azok a sötét oldalon álló csoportok is, amelyek nem voltak vérbeli kapcsolatban az eredeti sith fajjal.

Geráni 

Az emberekkel közeli rokonságban álló faj vagy alfaj. A fő különbség, hogy a gerániak életben maradásához alacsony koncentrációban hidróniumgáz belégzése is szükséges, az emberek által belélegzett standard gázok mellett. A filmekben egyetlen képviselőjük jelenik meg mérhető időre, mégpedig a Sergeant Doallyn nevű karakter, aki a Jedi visszatér c. epizódban megpróbálja a Csubakkát elfogó Boussh-t megállítani ama szándékában, hogy bejusson Jabba palotájába.

Az Utai-Pau'an fajtársulás 

Az Utapau lakói a szimbiotikus társadalmi kapcsolatban élő pau'ánok és az utaik. Bizonyos források szerint ők emberközeli fajok, annak ellenére, hogy az utaik külseje, bár humanoid, meglehetősen idegenszerű.

Mások 

Más emberközeli fajok is meg vannak említve különböző könyvekben és képregényekben. Ezek megjelenésben nagyon hasonlítanak az emberekre, de van néhány meghatározó tulajdonságuk, ami az emberekben nincs meg.

Chiss 

Egy kék bőrű, de egyébként humanoid kinézetű nép volt, amely az emberi fajhoz genetikailag közel állt. Legfontosabb képviselője a Timothy Zahn író által kreált Thrawn főadmirális. A chisseknek izzó piros színű szemük van. Szemük és bőrük annál erősebb, minél nagyobb az oxigéntartalom a környezetükben. A chissek szélesebb spektrumban látnak, mint az emberek, látják az infravöröst is, és hallásuk is élesebb. Bőrük színe miatt a pantoraiakkal összetéveszthetők.

Távolabbról esetleg rokon fajok

Taszken (?) és dzsava (?) 

A taszkenek (a buckalakók) eredetéről és biológiai besorolásáról a történet szerint is csak feltételezések vannak, de egyes exobiológusok feltételezik, hogy az emberekkel közös eredettel bírnak (sőt: az emberekből fejlődtek ki [Knights of the Old Republic]), mivel valószínűleg a kumumgah fajból fejlődtek ki. Ha ez így van, akkor az emberek a dzsavákkal is távoli rokonok, mivel a taszkenek és dzsavák közeli rokonsága igen valószínű.

Egyéb fajok 
Sok faj létezik még galaxisszerte, melyek olyan humanoidok, vagy antropomorf (emberszerű) lények, melyek testfelépítésben, esetleg viselkedésben is mutatnak hasonlóságot az emberekkel, noha nyilvánvalóan nem rokonaik, ilyenek például a vukik, a trandosánok, a rodiaiak, a bithek, a mon calamarik, a quarrenek, a rakaták stb., de vannak ilyen állati szintű élőlények is, mint például a rancor.

Források 
Star Wars Expert Guide
Star Wars: ABC-3PO
Star Wars: Aliens of the Galaxy
Star Wars: The Force Awakens Beginner Game
Star Wars: Complete Locations
Star Wars Propaganda: A History of Persuasive Art in the Galaxy
Poe Dameron: Flight Log
Star Wars: Galactic Atlas
Princess Leia: Royal Rebel
Ultimate Star Wars, New Edition
Allies and Adversaries
TIE Fighter Owners' Workshop Manual
Star Wars: How Not to Get Eaten by Ewoks and Other Galactic Survival Skills
Rebel Starfighters Owners' Workshop Manual
Star Wars: The Secrets of the Jedi
Star Wars: The Rise of Skywalker: The Galactic Guide
Star Wars: The Rise of Skywalker: The Visual Dictionary
Star Wars: The Rise of Skywalker – The Official Collector's Edition

Fordítás 
Ez a szócikk részben vagy egészben a Human című Wookieepedia-szócikk fordítása. Az eredeti cikk szerkesztőit annak laptörténete sorolja fel.

Jegyzetek 

Csillagok háborúja népek
Csillagok háborúja emlősök